11/01/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Unidade técnica de Normalización Lingüística
Bases reguladoras do programa provincial de cooperación cos concellos da provincia da Coruña para a creación ou mantemento dos servizos lingüísticos, anualidade de 2012

BASES REGULADORAS DO PROGRAMA PROVINCIAL DE COOPERACIÓN COS CONCELLOS DA PROVINCIA DA CORUÑA PARA A CREACIÓN OU MANTEMENTO DOS SERVIZOS LINGÜÍSTICOS, ANUALIDADE DE 2012 Base 1.ª Finalidade A Deputación da Coruña convoca un Programa provincial de cooperación cos concellos da provincia, mancomunidades e agrupacións de concellos para crear ou manter o servizo lingüístico municipal, destinado a subvencionar os custos do persoal que realice as funcións descritas na base 3.ª, coa intención de cumprir o sinalado no Plan xeral de normalización lingüística. Base 2.ª Aplicación orzamentaria As subvencións ás que se refire o artigo anterior faranse efectivas, no seu día, con cargo á partida 0607/334J/462.01, do orzamento correspondente ao exercicio de 2012. Pártese de que nesta partida orzamentaria para o exercicio 2012 se vai consignar a cantidade suficiente para facer fronte ao programa provincial de cooperación, por iso a aprobación destas bases queda sometida á condición suspensiva da existencia de crédito adecuado e suficiente no orzamento de 2012 para financiar o programa. Non se poderá realizar ningún acto que supoña directa ou indirectamente compromiso provincial de transcendencia orzamentaria mentres non se cumpra esta condición suspensiva. Esta convocatoria non xerará ningún dereito en prol dos solicitantes mentres non se dean as condicións orzamentarias, procedementais e xurídicas de aplicación. Base 3.ª Obxecto do programa A) As subvencións desta convocatoria están destinadas ao financiamento das retribucións da/o técnica/o dos servizos lingüísticos (SL) durante a anualidade 2012. A deputación contribuirá con 3.000 euros por concello, agrupación de concellos ou mancomunidade que se poderá incrementar ata acadar un máximo de 6.000 euros se se dispón de crédito despois de asignadas as contías aos solicitantes. O importe do incremento será en igual contía para cada beneficiario/a. B) Os servizos lingüísticos municipais deberán contar, cando menos, cun/ha especialista titulado/a superior en lingua galega: licenciado/a, en Filoloxía Galego-Portuguesa, en Filoloxía Galega ou en Filoloxía Hispánica (subsección Galego-Portugués), ou titulado/a en calquera outra licenciatura máis o Celga 5. A súa categoría profesional será a correspondente a licenciado/a. A súa contratación farase mediante un proceso selectivo no que se avalíen os coñecementos e as capacidades reais e prácticas das persoas candidatas para o desenvolvemento das funcións do posto de traballo respectando, en todo caso, os requisitos de igualdade, mérito e capacidade do candidato ou candidata. C) O obxectivo principal dos servizos lingüísticos debe ser o de incrementar o uso e prestixio da nosa lingua en todos os ámbitos do termo municipal, non só no seo da propia administración. En xeral, as funcións que poden ter os SL, tanto internas como externas entre outras, son as seguintes: - Asesorar a administración en todo o relacionado coa política lingüística. - Velar polo cumprimento da lexislación en materia lingüística por parte da institución e, polo tanto, velar para que se lle garantan os dereitos lingüísticos á cidadanía. - Colaborar coa administración para determinar os perfís lingüísticos necesarios en cada un dos postos de traballo e colaborar nas probas e procesos selectivos para que se avalíen convenientemente os coñecementos lingüísticos por parte dos/as aspirantes. - Planificar, xestionar, executar e avaliar accións a prol da lingua galega no ámbito de influencia da entidade. - Fomentar o uso do galego no ámbito socioeconómico e, en xeral, en todos os sectores de importancia para a súa repercusión social. - Promover e coordinar redes de traballo para o fomento do uso do galego no ámbito asociativo, educativo, empresarial, etc., do termo municipal. - Planificar e propoñer programas dinamizadores e actividades concretas que conciencien a sociedade respecto ao uso da lingua galega. - Planificar, xestionar, coordinar e difundir a realización de cursos de lingua galega, xerais e específicos, para a poboación en xeral ou para sectores concretos. - Difundir entre a cidadanía materiais que contribúan á tarefa normalizadora: dereitos lingüísticos, lexislación, recursos lingüísticos, etc. - Colaborar no deseño de programas de formación non-lingüística para garantir a presenza do galego e de contidos favorables á mellora de actitudes lingüísticas. - Mellorar a calidade lingüística e comunicativa da administración. - Normalizar a imaxe lingüística e fixar criterios lingüísticos para a organización. - Resolver dúbidas lingüísticas. - Elaborar e recomendar materiais específicos, atendendo ás necesidades dos departamentos. - Apoiar e difundir as accións dinamizadoras desenvolvidas pola Deputación da Coruña. - Coordinarse coa Deputación e outros concellos para planificar e executar accións de dinamización. Base 4.ª Destinatarios 1. Poderán participar todos os concellos da provincia da Coruña de menos de 50.000 habitantes, agrupacións de concellos ou mancomunidades que cumpra cada un deles o requisito do número de habitantes.1. Os concellos cun mínimo de 7.000 habitantes poderán participar individualmente, en mancomunidades ou agrupacións de concellos. Só poden presentar unha única solicitude.2. No caso de que teñan poboación inferior a 7.000 habitantes a participación só será en mancomunidades ou agrupacións de concellos. Só poden presentar unha única solicitude. Base 5ª. Prazo. Documentación e lugar de presentación de solicitudes 1. O prazo de presentación de solicitudes será dun mes, contado a partir do día seguinte ao da publicación destas bases no Boletín Oficial da Provincia.2. Documentación: 1. Os concellos, agrupacións de concellos e mancomunidades terán que presentar o anexo I, II e III desta convocatoria no que indicarán: O acordo de solicitude de incorporación ao programa de cooperación. No caso de agrupacións que se constitúan para o mantemento en común deste servizo deberá achegarse: o acordo adoptado polo órgano competente de cada un dos concellos que se integren na agrupación, e o nomeamento dun representante legal para estes efectos. Asemade achegarase o convenio regulador da agrupación no que se indicará o concello que vai recibir o importe da achega e que deberá presentar a documentación para o pagamento e xustificación (base 8ª e 9ª). A declaración de estar ao corrente nas obrigas fiscais e coa Seguridade Social Autorización á Deputación a solicitar a devandita declaración Compromiso de dar publicidade da subvención (anexo II). Previsións do posto e retribucións do persoal para o que se solicita a subvención (anexo III). 3. As solicitudes presentaranse no Rexistro Xeral da Deputación Provincial da Coruña, no rexistro telemático do sitio web dicoruna. es desta Deputación ou por calquera outro dos medios aos que se refire o artigo 38.4.º da Lei 30/1992, do 26 de novembro, de réxime xurídico das administracións públicas e do procedemento administrativo común, e deberanse utilizar os modelos que figuran como anexo I, II e III na presente convocatoria. Serán atendidas todas as solicitudes dos concellos/agrupacións/mancomunidades que cumpran os requisitos da convocatoria. Na medida en que o orzamento destinado a este programa (base 2ª) o permita, incrementarase en igual importe por beneficiario/a a contía da subvención de 3.000 euros, ata un máximo de 6.000 euros por solicitude. O Servizo de Fomento - Normalización Lingüística da Deputación elaboraralle a proposta a Presidencia para verificar que cumpren os requisitos da convocatoria para resolver a concesión das axudas e a asignación das cantidades. Contra a desestimación expresa ou presunta das solicitudes presentadas poderán formularse os recursos que procedan. Base 7.ª Aceptación e formalización 1. O alcalde ou alcaldesa do concello, agrupación ou mancomunidade beneficiario disporá dun prazo de quince días hábiles, contados a partir da recepción da resolución, para comunicar a aceptación das condicións contidas nela.2. Logo de transcorrer este prazo sen que se comunique a dita aceptación, entenderase tacitamente aceptado se non manifesta a súa desconformidade.3. Formalizarase esta cooperación mediante a sinatura de convenio entre a deputación e o concello/agrupación/mancomunidade respectivo. Dito convenio será pola anualidade de 2012. A posibilidade de prórroga está condicionada á existencia de orzamento nos vindeiros exercicios. Base 8.ª Requisitos para pagamento das subvencións do programa de cooperación 1. Os beneficiarios do programa, unha vez concedida a subvención, quedarán obrigados a destinar os fondos percibidos co obxecto concreto para o que foron concedidos. A deputación poderá comprobar, cando o considere conveniente, a execución dos proxectos subvencionados.2. Para proceder ao pagamento das subvencións, os concellos/agrupacións/mancomunidades deberanlle remitir á Deputación Provincial da Coruña, logo de asinar o convenio, os seguintes xustificantes: a) Copia compulsada do contrato vixente que o concello/agrupación/mancomunidade formalice co/a traballador/a. Se é funcionario/a resolución de nomeamento e acta da toma de posesión. As funcións que han desempeñar deberán ser da categoría correspondente a un/ha licenciado/a. b) Estar ao corrente das súas obrigas fiscais coa Deputación da Coruña (art.189.2 do Texto refundido da lei de facendas locais, R. D. lexislativo 2/2004, do 5 de marzo, e Lei xeral de subvencións 38/2003, do 17 de novembro), situación que determinará de oficio a propia Deputación a través do Servizo Provincial de Recadación. Así mesmo, os concellos deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación en virtude da autorización dada polo concello/agrupación/mancomunidade. c) Toda alteración das condicións tidas en conta para a concesión da subvención, e en todo caso a obtención concorrente de subvencións e axudas doutras administracións públicas ou entidades privadas, poderá dar lugar á modificación da resolución da concesión. d) O/a beneficiario/a queda obrigado a facilitar canta información lle sexa requirida pola Deputación e demais órganos de control externo e sométese ás responsabilidades e réxime sancionador establecido na Lei orzamentaria e, no seu caso, ao disposto no Código penal. e) O aboamento da subvención materializarase mediante un ingreso na conta bancaria sinalada polo concello/agrupación/mancomunidade, por medio de certificación da conta bancaria, segundo o modelo aprobado pola Deputación(http://www.dicoruna.es/deputacion/impresos/contratacion). f) No momento en que os concellos/agrupacións/mancomunidades entreguen os requisitos para o pagamento procederase aos trámites para aboarlles o importe da achega con carácter de anticipo prepagable.3. No momento de xustificar a execución total do proxecto, o beneficiario entregará antes do 1 de marzo da anualidade seguinte. -1. Unha certificación da Secretaría onde se especifique: - Que o Servizo lingüístico foi prestado ao longo de todo o período do convenio, que desenvolveu funcións sinaladas na base 3 destas, e que o persoal, para o que se percibe a achega da deputación, permaneceu adscrito ao servizo durante o tempo de duración do convenio. No caso de que por circunstancias excepcionais, debidamente xustificadas, non fose posible acreditar a cobertura do posto de traballo para o que se percibe a subvención, durante todo o tempo de duración do convenio, deberase reintegrar a parte proporcional da achega da deputación, que se calcula: axuda reintegro = ------------------- x días sen servizo.365 - O importe das retribucións brutas aboadas ao persoal contratado para o dito servizo e a cota empresarial que lle foi aboada á Seguridade Social polo dito traballador ou traballadora. - Importe doutras subvencións recibidas para a mesma finalidade e período, de ser o caso. -2. Memoria anual do servizo lingüístico no que fará constar ademais se é o caso a publicidade que se deu respecto da subvención da Deputación. -3. Acreditación de estar ao corrente nas súas obrigas fiscais e coa Seguridade Social ou autorización á Deputación para poder solicitala. Base 9.ª Tramitación da xustificación 1. Despois de ver a documentación xustificativa presentada e despois dos informes previos do Servizo de Fomento - Normalización Lingüística e do Servizo de Fiscalización, o órgano competente valorará o cumprimento dos obxectivos do programa e, se a documentación é correcta, darase por xustificado o importe da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección.2. O importe da subvención concedida pola deputación, illadamente ou, de ser o caso, na concorrencia con outras subvencións ou axudas, públicas ou privadas, non poderá superar en ningún caso o custo das retribucións e Seguridade Social do persoal adscrito ao devandito servizo. Os eventuais excesos serán devoltos polo concello/agrupación/mancomunidade ou compensados directamente pola deputación.3. O aboamento da subvención materializarase mediante un ingreso na conta sinalada polo concello/agrupación/mancomunidade.4. Para cobrar a subvención os concellos deberán estar ao día no pagamento das súas obrigas fiscais coa Deputación da Coruña, situación que determinará de oficio a propia deputación, a través de Servizo Provincial de Recadación. No caso de existiren débitos, poderá aplicarse o sistema de compensación para o pago da subvención.5. Cada beneficiario ten a obriga de facilitar toda a información que lle sexa requirida pola Intervención Xeral da Deputación, Tribunal de Contas e o Consello de Contas, no exercicio das súas funcións de fiscalización e control do destino das subvencións.6. Se non se presenta a xustificación dentro de prazo (inicial ou prorrogado), requirirase ao beneficiario para a súa presentación (art.70.3 do Regulamento da lei 38/2003 xeral de subvencións, R. D. 887/2006 do 21 de xullo), no prazo improrrogábel de 15 días. A falta de xustificación da subvención neste prazo excepcional levará aparellada a perda da subvención e demais responsabilidades dispostas na Lei xeral de subvencións 38/2003, do 17 de novembro. Por resolución da Presidencia iniciarase o expediente de reintegro, e a resolución final notificaráselle á entidade e á Intervención Provincial para o seu reflexo contable. A presentación da xustificación non eximirá ao beneficiario das sancións que correspondan consonte a citada lei, coa gradación indicada nestas bases. Base 10.ª Sancións no caso de incumprimento das bases 1. Toda alteración das condicións que se tiveron en conta para a concesión da subvención ou, se é o caso, a obtención concorrente de subvencións ou axudas outorgadas por outras administracións ou entidades públicas ou privadas, nacionais ou internacionais, poderá dar lugar a modificar a resolución da concesión. En ningún caso o importe de todas as subvencións ou axudas concedidas para o mesmo proxecto poderá ser superior ao custo deste.2. No caso de incumprir os obxectivos ou outras condicións do convenio, o concello/agrupación/mancomunidade deberá reintegrar o percibido máis os xuros de mora. Para a efectividade do reintegro, a deputación queda facultada para compensar cos ingresos pola recadación dos impostos xestionados pola entidade provincial. Base 11ª. Responsabilidades e réxime sancionador 1. Os beneficiarios das subvencións quedarán sometidos ás responsabilidades e réxime sancionador establecido na Lei 38/2003 xeral de subvencións, coas especificacións indicadas na súa disposición adicional décimo cuarta.2. En canto á aplicación das sancións, se a demora no cumprimento do prazo de xustificación, non excede dun mes, a sanción disposta na lei imporase no seu grao mínimo e será do 10% da contía que corresponda aboar, co límite de 75 euros. Se excedese dun mes, e non chegase a tres, a sanción imporase no seu grao medio, e será do 20% do importe indicado, co límite de 400 euros. E se a extemporaneidade da xustificación excedese de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado polo mesmo beneficiario en distintas convocatorias dos prazos de xustificación, implicará que se apliquen as sancións antes expostas elevando un grao a que procedese. Disposición adicional primeira Para o non disposto nesta convocatoria, en especial todo o que fai referencia á posibilidade de levar a cabo un control financeiro no ano seguinte, das subvencións e axudas xustificadas e pagadas, serán de aplicación as normas incluídas nas Bases de execución do orzamento xeral da Deputación da Coruña para o exercicio de 2012, na Lei 38/2003, do 17 de novembro, xeral de subvencións, e no regulamento que a desenvolve R. D. 887/2006, do 21 de xullo. Disposición adicional segunda 1. A aprobación do presente programa de cooperación queda sometida á condición suspensiva da entrada en vigor dos Orzamentos da Deputación do exercicio 2012, no que se conteñan os créditos adecuados e suficientes para atender as solicitudes que ao abeiro daquel se presenten.2. Consonte co anterior, non se poderá realizar ningún acto que supoña directa ou indirectamente compromiso provincial de transcendencia orzamentaria mentres non se cumpra a condición suspensiva citada no apartado anterior.3. En ningún caso o presente programa xerará dereito ningún a favor dos solicitantes mentres non se dean as condicións orzamentarias, procedementais e xurídicas de aplicación. A Coruña, 12 de decembro de 2011. EL PRESIDENTE, EL SECRETARIO, Asdo. Diego Calvo Pouso Asdo. José Luís Almau Supervía ANEXO I SERVIZO DE FOMENTO NORMALIZACIÓN LINGÜÍSTICA Teléfono 981 080 358. Ext.4630, 4631, 4632. Enderezo electrónico: normalización. linguistica@dicoruna. es ANO 201. SOLICITUDE DE AXUDAS PARA CREACIÓN OU MANTEMENTO DO SERVIZO LINGÜÍSTICO SOLICITANTE Datos do concello/agrupación/mancomunidade Enderezo para efectos de notificación ANEXO II A) CERTIFICACIÓN DO ACORDO DE SOLICITUDE 1) D/Dª. con DNI n. como secretario/a do concello de. CERTIFICA: que na sesión celebrada o día. adoptouse o acordo de presentación da seguinte solicitude de SUBVENCIÓN NA CONVOCATORIA DIRIXIDA A CONCELLOS/AGRUPACIÓNS/MANCOMUNIDADES PARA SERVIZOS LINGÜÍSTICOS. E para que conste para os efectos oportunos, expido a presente certificación en.…. de. de 201. Vº e prace: O/a secretario/a O/a alcalde/alcaldesa, --------------------------------------------------------------------------------------------------------------------------------------------------------------------------------------------------------------------------------------- B) DECLARACIÓN DE ESTAR AO CORRENTE DAS OBRIGAS TRIBUTARIAS, COMPROMISOS E COA SEGURIDADE SOCIAL D/Dna. como representante do concello/agrupación/mancomunidade de. DECLARA: 2) Que este concello/agrupación/mancomunidade está ao corrente das súas obrigas tributarias e coa Seguridade Social.3) Autorizo a Deputación a obter as certificación da Axencia Estatal da Administración Tributaria e da Tesourería da Seguridade Social nas que se acredite que o concello ao que representa está ao corrente nas súas obrigas tributarias e coa Seguridade Social. SI  NON  4) Que fará a publicidade que proceda da colaboración da Deputación ao mantemento do servizo lingüístico do Concello. de. de 201…. Sinatura, ANEXO III SERVIZO LINGÜÍSTICO DO CONCELLO DE. AGRUPACIÓN OU MANCOMUNIDADE DE. PREVISIÓNS DO SERVIZO LINGÜÍSTICO PARA O CONVENIO DE COLABORACIÓN COA DEPUTACIÓN PROVINCIAL NA ANUALIDADE 2012 _____________ 1 POSTO: TÉCNICO/A 2 TIPO DE RELACIÓN: FUNCIONARIO, LABORAL,., ETC.3 TITULACIÓN: LICENCIATURA/GRAO/CELGA 5 4 GRUPO DE CLASIFICACIÓN PROFESIONAL:…